CELEX: 62007CA0319
Language: mt
Date: 2009-07-09 00:00:00
Title: Kawża C-319/07 P: Sentenza tal-Qorti tal-Ġustizzja (It-Tielet Awla) tad- 9 ta’ Lulju 2009 — 3F, li qabel kien Specialarbejderforbundet i Danmark (SID) vs Il-Kummisjoni tal-Komunitajiet Ewropej, Ir-Renju tad-Danimarka, Ir-Renju tan-Norveġja (Appell — Miżuri ta’ tnaqqis fiskali li jikkonċernaw il-baħħara impjegati fuq bastimenti rreġistrati fir-reġistru internazzjonali Daniż — Deċiżjoni tal-Kummissjoni li ma tqajjimx oġġezzjonijiet — Rikors għal annullament — Kunċett ta’ parti interessata — Sindakat ta’ ħaddiema — Ammissibbiltà tar-rikors)

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/3
            
         Sentenza tal-Qorti tal-Ġustizzja (It-Tielet Awla) tad-9 ta’ Lulju 2009 — 3F, li qabel kien Specialarbejderforbundet i Danmark (SID) vs Il-Kummisjoni tal-Komunitajiet Ewropej, Ir-Renju tad-Danimarka, Ir-Renju tan-Norveġja
   (Kawża C-319/07 P) (1)
   
   (Appell - Miżuri ta’ tnaqqis fiskali li jikkonċernaw il-baħħara impjegati fuq bastimenti rreġistrati fir-reġistru internazzjonali Daniż - Deċiżjoni tal-Kummissjoni li ma tqajjimx oġġezzjonijiet - Rikors għal annullament - Kunċett ta’ “parti interessata” - Sindakat ta’ ħaddiema - Ammissibbiltà tar-rikors)
   2009/C 205/03
   Lingwa tal-proċedura: L-Ingliż
   
      Partijiet
   
   
      Appellanti: 3F, li qabel kien Specialarbejderforbundet i Danmark (SID) (rappreżentanti: A. Bentley, QC, A. Worsøe, advokat)
   
      Appellati: Il-Kummisjoni tal-Komunitajiet Ewropej (rappreżentanti: N. Khan u H. van Vliet, aġenti), Ir-Renju tad-Danimarka, Ir-Renju tan-Norveġja
   
      Suġġett
   
   Appell mid-digriet tal-Qorti tal-Prim’Istanza (It-Tieni Awla Estiża) tat-23 ta’ April 2007 fil-Kawża T-30/03, SID vs Il-Kummissjoni, fejn il-Qorti tal-Prim’Istanza ddikjarat inammissibli rikors għall-annullament tad-Deċiżjoni tal-Kummissjoni C (2002) 4370 finali, tat-13 ta’ Novembru 2002, li tikkunsidra li l-miżuri ta’ tnaqqis fiskali li jikkonċernaw il-baħħara impjegati fuq bastimenti Daniżi jikkostitwixxu għajnuna mill-Istat kompatibbli mas-suq kommuni — Kunċett ta’ parti interessata — Sindakat ta’ ħaddiema
   
      Dispożittiv
   
   
               1)
            
            
               Id-digriet tal-Qorti tal-Prim’Istanza tal-Komunitajiet Ewropej tat-23 ta’ April 2007, SID vs Il-Kummissjoni (Kawża T-30/03), huwa parzjalment annullat inkwantu ma rrispondiex l-argumenti ta’ 3F dwar, minn naħa, il-pożizzjoni kompetittiva ta’ dan tal-aħħar fir-rigward ta’ sindakati oħra matul in-negozjati tal-ftehim kollettivi applikabbli għall-baħħara u, min-naħa l-oħra, dwar l-aspetti soċjali li jirriżultaw mill-miżuri fiskali relatati mal-baħħara impjegati fuq bastimenti rreġistrati fir-reġistru internazzjonali Daniż tal-bastimenti.
            
         
               2)
            
            
               L-eċċezzjoni ta’ inammissibbiltà mqajma mill-Kummissjoni tal-Komunitajiet Ewropej quddiem il-Qorti tal-Prim’Istanza tal-Komunitajiet Ewropej hija miċħuda.
            
         
               3)
            
            
               Il-kawża hija rrinvijata quddiem il-Qorti tal-Prim’Istanza tal-Komunitajiet Ewropej sabiex tiddeċiedi dwar it-talbiet ta’ 3F għall-annullament tad-deċiżjoni tal-Kummissjoni C (2002) 4370 finali, tat-13 ta’ Novembru 2002, li ma tqajjimx oġġezzjonijiet fir-rigward tal-miżuri fiskali Daniżi applikabbli għall-baħħara impjegati fuq bastimenti rreġistrati fir-reġistru internazzjonali Daniż.
            
         
               4)
            
            
               L-ispejjeż huma rriżervati.
            
         
      (1)  ĠU C 211, 08.09.2007